வல்லிக்கண்ணன்

வல்லிக்கண்ணன் (ரா.சு. கிருஷ்ணசாமி, நவம்பர் 12, 1920 - நவம்பர் 9, 2006) என்பவர் ஒரு தமிழக எழுத்தாளர். இவரது தந்தை ரா.மு. சுப்பிரமணிய பிள்ளை, தாய் மகமாயி அம்மாள். 1930களிலும், 40களின் துவக்க ஆண்டுகளிலில் லோகசக்தி, பாரதசக்தி போன்ற பத்திரிகைகளில் வல்லிக்கண்ணன் கதைகளும், உணர்ச்சிகரமான கட்டுரைகளும் பாடல்கள் என ரா. சு. கிருஷ்ணஸ்வாமி என்றும், ராசுகி என்ற பெயர்களில் எழுதத்துவங்கினார். அந்தச் சமயத்தில் தனக்கு ஒரு புனைபெயர் தேவை என எண்ணினார். இதையடுத்து அவரது சொந்த ஊரான ராஜவல்லிபுரத்தில் உள்ள வல்லியையும் கிருஷ்ணஸ்வாமி என்ற தன்பெயரை கண்ணன் என மாற்றி இரண்டையும் இணைத்து, வல்லிக்கண்ணன் என்ற பெயரில் எழுதத்தொடங்கியவர்.  எழுத்தாளராக வேண்டும் என்பதற்காகவே அரசுப் பணியிலிருந்து விலகியவர். அரசுப் பணியிலிருந்து விலகிய பின்னர் தொடக்கத்தில் இதழ்களில் ஆசிரியராகப் பணிபுரிந்துள்ளார். பின்னர் சிறுகதை, நாவல், குறுநாவல், கட்டுரை என ஐம்பதுக்கும் மேற்பட்ட நூல்களை எழுதியிருக்கிறார். இவருடைய சிறுகதைகளில் சில ஆங்கிலத்தில் மொழிபெயர்க்கப்பட்டு பத்திரிகைகளில் வெளியாகியுள்ளன. இவருடைய பெரிய மனுஷி எனும் சிறுகதை அனைத்து இந்திய மொழிகளிலும் நேரு பால புத்தக வரிசையிலும் வெளிவந்துள்ளது. இவர் எழுதிய "வல்லிக்கண்ணனின் சிறப்புச் சிறுகதைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.

சில நூல்கள்

அ.நா.பாலகிருஷ்ணன் தொகுத்த “சிறியன சிந்தியாதான் வல்லிக்கண்ணன்” எனும் நூலில் வல்லிக்கண்ணன் எழுதியதாகக் குறிப்பிடப்பட்டுள்ள நூல்களின் பட்டியல் இது.

 கல்யாணி முதலிய சிறுகதைகள் - 1944
 நாட்டியக்காரி - 1944
 உவமை நயம் (கட்டுரை) - 1945
 குஞ்சலாடு  (நையாண்டி பாரதி ) - 1946
 கோயில்களை மூடுங்கள்!  (கோர நாதன்) கட்டுரை - 1946
 பாரதிதாசனின் உவமை நயம் - 1946
 ஓடிப் போனவள் கதை (சொக்கலிங்கம்)  - கதை  - 1948
 அடியுங்கள் சாவுமணி (மிவாஸ்கி) கட்டுரை  - 1947
 சினிமாவில் கடவுள்கள்  (கோரநாதன்) கட்டுரை -1948
 மத்தாப்பு சுந்தரி (கதை) - 1948
 நாசகாரக் கும்பல் (நையாண்டி பாரதி) நாடகம் - 1948
 ராதை சிரித்தாள் - 1948
 கொடு கல்தா (கோரநாதன்) கட்டுரை - 1948
 எப்படி உருப்படும்? (கோரநாதன்) கட்டுரை - 1948
 விடியுமா?  நாடகம் - 1948
 ஒய்யாரி (குறுநாவல்) - 1949
 அவள் ஒரு எக்ஸ்ட்ரா (குறுநாவல்)- 1949
 கேட்பாரில்லை (கோரநாதன்) கட்டுரை - 1949
 அறிவின் கேள்வி (கோரநாதன்)  - கட்டுரை - 1949
 விவாகரத்து தேவைதானா ( கட்டுரை) - 1950
 நல்ல மனைவியை அடைவது எப்படி?  (கட்டுரை) - 1950
 கல்யாணத்துக்குப் பிறகு காதல் புரியலாமா ? (கட்டுரை)  - 1950
 கல்யாணம் இன்பம் கொடுப்பதா? இன்பத்தைக் கெடுப்பதா?    - 1950
 அத்தை மகள் (குறுநாவல்) - 1950
 முத்தம் (குறுநாவல்) - 1951
 செவ்வானம்  (கோரநாதன்) நாவல் - 1951
 கடலில் நடந்தது ( கார்க்கி கதைகள் (மொழியாக்கம் )- 1951
 இருளடைந்த பங்களா (கதை) - 1952
 வல்லிக் கண்ணன் கதைகள் (கயிலைப் பதிப்பகம்)
 நம் நேரு (வரலாறு) - 1954
 விஜயலட்சுமி பண்டிட் (வரலாறு) - 1954
 லால்ஸ்டாய் கதைகள்  (மொழியாக்கம்)- 1957
 சகுந்தலா (நாவல்) - 1957
 கார்க்கி கட்டுரைகள் (மொழியாக்கம்) - 1957
 சின்னஞ்சிறு பெண் (மொழியாக்கம்) - 1957
 தாத்தாவும் பேரனும் (மொழியாக்கம் ) - 1959
 விடிவெள்ளி (குறுநாவல்) - 1962
 அன்னக்கிளி (நூல்) - 1962
ஆண் சிங்கம் (சிறுகதைகள்) - 1964
 முத்துக் குளிப்பு (கட்டுரைகள் ) - 1965
 வசந்தம் மலர்ந்தது (நாவல்) - 1966
 வீடும் வெளியும் (நாவல்) - 1967
 அமர வேதனை (கவிதை) - 1974
 வாழ விரும்பியவன் (சிறுகதை)- 1975
 புதுக் கவிதையின் தோற்றமும் வளர்ச்சியும் (கட்டுரை) - 1977
 ஒரு வீட்டின் கதை (நாவல்) - 1979
 காலத்தின் குரல் (60 கேள்வி பதில்) - 1980
 சரச்வதி காலம் கட்டுரை) - 1980
 நினைவுச் சரம் (நாவல்)- 1980 
 அலைமோதும் கடல் ஓரத்தில் (நாவல்) - 1980
 பாரதிக்குப்பின் தமிழ் உரைநடை (கட்டுரை) - 1981
 இருட்டு ராஜா  (நாவல்) - 1985
 எழுத்தாளர்கள்-பத்திரிககள்- அன்றும் இன்றும் (கட்டுரை) - 1986
 ராகுல் சாங்கிருத்யாயன் (சாகித்ய அகாடமி B.B.சிற்பி)  -1986
 சரஸ்வதி காலம் - 1986
 புதுமைப்பித்தன் (சாகித்ய அகாடமி B.B.சிற்பி) - 1987
 வாசகர்கள் விமர்சகர்கள் (கட்டுரை) - 1987
 மக்கள் கலாசாரத்த மண்ணாக்கும் சக்திகள் - 1987
 வல்லிக் கண்ணனின் போராட்டங்கள் (கட்டுரை) - 1988
 அருமையான துணை  (சிறுகதைகள்) - 1991
 மன்னிக்கத் தெரியாதவர்  (குறுநாவல் தொகுப்பு) - 1991 
 தமிழில் சிறு பத்திரிகைகள்  (கட்டுரை) - 1991
 வல்லிக் கண்ணனின் கதைகள் (மணியன் பதிப்பகம்) - 1991
 மனிதர்கள் சிறுகதைகள் - 1991
 ஆர்மீனியன் சிறுகதைகள் (மொ.பெ) - 1991
 சுதந்திரப் பறவைகள் (சிறுகதைகள்)- 1994
 சிறந்த பதின்மூன்று சிறுகதைகள் (மொ. பெ.)-995
 சமீபத்திய தமிழ் சிறு கதைகள்  ( N. B. T.தொகுப்பு )
 பெரிய மனுஷி (சிறு கதை N.B.T.(பால புத்தக வரிசை ).
 வல்லிக் கண்ணன் கடிதங்கள்  (கடிதங்கள் ) - 1999
 தீபம் யுகம் (கட்டுரை) - 1999
 வல்லிக்கண்ணன் கதைகள் (சிறுகதைகள் - இராஜராஜன் பிரசுரம்)- 2000
 ஒரு வீட்டின் கதை; கல்பனா இதழ்

 அ.நா.பாலகிருஷ்ணன் தொகுப்பில் இடம் பெறாத மேலும் சில நூல்கள் கீழே குறிப்பிடப்பட்டுள்ளன.

தமிழில் சிறு பத்திரிகைகள் - 1991

சான்றாவணங்கள்
தமிழகம்.வலை தளத்தில், வல்லிக்கண்ணன் எழுதிய நூல்கள்

மேற்கோள்கள்

வெளி இணைப்புக்கள்

 காலச்சுவட்டில் அஞ்சலி 
 வல்லிக்கண்ணன்

தமிழக எழுத்தாளர்கள்
1920 பிறப்புகள்
2006 இறப்புகள்
தமிழ்நாடு அரசு விருது பெற்ற எழுத்தாளர்கள்
நாட்டுடைமை நூல்களின் ஆசிரியர்கள்
திருநெல்வேலி மாவட்ட எழுத்தாளர்கள்